Armata a detectat o nouă țintă aeriană care a intrat pe teritoriul României dinspre Marea Neagră. Avioane F-18 și F-16, ridicate în aer
Ministerul Apărării a anunțat că sistemele radar ale armatei au detectat din nou o țintă aeriană de mici dimensiuni, în noaptea de vineri spre sâmbătă, în largul Mării Negre, la aproximativ 45 km est de localitatea Sfântu Gheorghe. Obiectul a intrat în spațiul aerian al României în jurul orei 04:00, în zona Gura Portiței, pe o distanță de 19 kilometri, iar armata a ridicat patru avioane de vânătoare de la sol. Aeronavele nu au avut contact vizual cu ținta în niciun punct, semnalul radar fiind pierdut la sud de localitatea Cogealac, în jurul orei 04:30, mai menționează MApN. Este al doilea incident de acest fel în ultimele trei zile.